CELEX: 62009CO0312
Language: lt
Date: 2010-06-17 00:00:00
Title: 2010 m. birželio 17 d. Teisingumo Teismo (septintoji kolegija) nutartis. # Giorgos Michalias prieš Christina A. Ioannou-Michalia. # Prašymas priimti prejudicinį sprendimą: Anotato Dikastirio Kyprou - Kipras. # Procedūros reglamento 104 straipsnio 3 dalies antra pastraipa - Reglamentas (EB) Nr. 1347/2000 - 2, 42 ir 46 straipsniai - Teisminis bendradarbiavimas civilinėse bylose - Jurisdikcija su santuoka susijusiose bylose - Valstybės stojimas į Europos Sąjungą - Prieš stojimą pradėta santuokos nutraukimo procedūra - Reglamento (EB) Nr. 1347/2000 taikymas laiko atžvilgiu. # Byla C-312/09.

2010 m. birželio 17 d. Teisingumo Teismo (septintoji kolegija) nutartis Michalias prieš Ioannou‑Michalia
      (Byla C‑312/09)
      „Procedūros reglamento 104 straipsnio 3 dalies antra pastraipa – Reglamentas (EB) Nr. 1347/2000 – 2, 42 ir 46 straipsniai – Teismų bendradarbiavimas civilinėse bylose – Jurisdikcija su santuoka susijusiose bylose – Valstybės įstojimas į Europos Sąjungą – Prieš stojimą pradėta santuokos nutraukimo procedūra – Reglamento (EB) Nr. 1347/2000 taikymas ratione temporis“
      1.                     Teismų bendradarbiavimas civilinėse bylose – Jurisdikcija ir teismo sprendimų, susijusių su santuoka ir tėvų pareigomis, pripažinimas
            bei vykdymas – Reglamentas Nr. 1347/2000 (2003 m. Stojimo aktas; Tarybos reglamento Nr. 1347/2000 2 straipsnis, 42 straipsnio
            1 dalis ir 46 straipsnis) (žr. 25–26 punktus ir rezoliucinę dalį)
      2.                     Teismų bendradarbiavimas civilinėse bylose – Jurisdikcija ir teismo sprendimų, susijusių su santuoka ir tėvų pareigomis, pripažinimas
            bei vykdymas – Reglamentas Nr. 1347/2000 (2003 m. Stojimo aktas; Tarybos reglamento Nr. 1347/2000 42 straipsnio 2 dalis) (žr. 27–28 punktus)
      Dalykas 
      
         Prašymas priimti prejudicinį sprendimą – 
               Anotato Dikastirio Kyprou
                – Valstybės narės (Kipro) teismų jurisdikcija aiškinti ir taikyti 2000 m. gegužės 29 d. Tarybos reglamento Nr. 1347/2000
                  dėl jurisdikcijos ir teismo sprendimų, susijusių su santuoka ir tėvų pareigomis abiejų sutuoktinių vaikams, pripažinimo bei
                  vykdymo (OL L 160, p. 19; 2004 m. specialusis leidimas lietuvių k., 19 sk., 1 t., p. 209) 2 straipsnio 1 dalį, 42 ir 46 straipsnius
                  – Santuokos nutraukimo procedūra, kurią sutuoktinis Kipro teismuose pradėjo po to, kai įsigaliojo reglamentas, bet prieš Kiprui
                  tampant valstybe nare – Santuokos nutraukimo procedūra, kurią sutuoktinė pradėjo po 2004 m. gegužės 1 d. kitos valstybės narės
                  (Jungtinės Karalystės), kuri valstybe nare buvo visą nagrinėjamą laikotarpį, teismuose – Sutuoktiniai, abu turintys Kipro
                  pilietybę, bet nuolat gyvenantys Jungtinėje Karalystėje.
               
            Rezoliucinė dalis
      2000 m. gegužės 29 d. Tarybos reglamentas Nr. 1347/2000 dėl jurisdikcijos ir teismo sprendimų, susijusių su santuoka ir tėvų
         pareigomis abiejų sutuoktinių vaikams, pripažinimo bei vykdymo netaikomas santuokos nutraukimo byloje, kuri valstybės teisme
         pradėta prieš jai tampant Europos Sąjungos valstybe nare.